«Ոսկանապատ» վերլուծական պորտալի նման դիրքորոշման, ամենայն հավանականությամբ, վերջին ակորդն է հանդիսացել Մոլդովայի խորհրդարանական փաստաբան Աուրելիա Գրիգորիուի ՀՀ խորհրդարանում արած հայտարարությունը Արցախի վերաբերյալ, ուր վերջինս Հայաստանին անվանել էր «ագրեսոր երկիր»: Հետագայում պարզվել էր, որ Աուրելիա Գրիգորիուն Երեւան գալուց 2 շաբաթ առաջ եղել էր Բաքվում: Համացանցում տարածվել են Գրիգորիուի ֆեյսբուքյան լուսանկարներն ու գրառումները, որտեղ «անկաշառ» եւ «օբյեկտիվ» փաստաբանն իր սերն է արտահայտում Ադրբեջանի նկատմամբ: Իր անվան հետ կապված սկանդալից հետո Գրիգորիուն ֆեյսբուքյան էջից, նախանձելի օպերատիվությամբ, մաքրել էր իր կողմակալությունը բացահայտող լուսանկարներն ու գրառումները: